168+Задача+2

Гроздановска Сања 168 2013/2014

1. ИКТ во образование - Јас како корисник
Моето средно училиште спаѓа во категоријата со ''ниска технологија" . Пристап до компјутери имавме само на часовите по информатика, меѓутоа ни беше ограничен бидејќи немавме секогаш интернет, софтверот и компјутерите кои ги користевме беа застарени. Во лабораториите по другите предмети како на пример физика, хемија и биологија имаше само по еден компјутер кој би требало да се користи за активности поврзани со предметите, меѓутоа ретко кога го користевме компјутерот на тие часови, бидејќи професорите не беа доволно информатички едуцирани за да можат да ги искористат предностите кои ги нуди компјутерската технологија.

2. ИКТ во образование - Јас како набљудувач
Првиот проблем поради кој интеграцијата на информатичките технологии во моето училиште беше неуспешна беше немањето средства за да се набави соодветна компјутерска опрема, како и незаинтересираноста од страна на одговорните лица да се превземе нешто во таа насока и да се имплементира ИКТ во образовниот процес. Вториот проблем беше непознавањето на компјутерската технологија од страна на наставниот кадар, што пробуваше да се реши со воведување на обуки за користење на компјутерите од страна на професорите, но проблемот само делумно беше решен, бидејќи поголемиот дел од нив прв пат се среќавале со компјутери и на нивната возраст тешко можеа да се прилагодат на новите технологии.

3. ИКТ во образование - Јас како експерт
При изучувањето на хемиските процеси и реакции најголем проблем ни беше тоа што голем број на експериментите не можевме да ги изведеме во нашата лабораторија, како недостаток на супстанции и соодветни услови за изведување на експерименти. Кога би била наставник по Хемија би направила програма во која би можела во зависност од експериментот да ги изберам соодветните супстанции односно елементи кои учествуваат во реакцијата во зададен сооднос, условите на реакцијата и потоа самата програма да ни го даде исходот од реакцијата. На тој начин учениците ќе можат полесно да ги разберат хемиските реакции, исто така и самите ќе можат да ги прават сами експериментите и дома, како и да испробуваат нови реакции. Од аспект на четирите столба во образовната технологија, училиштето треба да има лабораторија со компјутери за учениците и професорот, како и Web сајт на кој би можеле учениците да ги прикачуваат резултатите од различните реакции и да разменуваат мислења и искуства дури и со ученици од други училишта.

Дома